പ്രതിഭകള്ക്ക് ആണ്ടൂര് വായനശാലയുടെ ആദരം കഴിഞ്ഞ എസ് എസ് എല് സി, പ്ലസ്ടു പരീക്ഷകളില് മുഴുവന് എ നേടി ഉന്നത വിജയം കരസ്ഥമാക്കിയ കുട്ടികളെയും , വായനപക്ഷാചരണത്തോടനുബന്ധിച്ച് നടത്തിയ മല്സരങ്ങളിലെ ജേതാക്കളെയും ആണ്ടൂര് ദേശീയ വായനശാല നടത്തിയ ചടങ്ങില് ആദരിച്ചു. ലെെബ്രറി പ്രസിഡന്റ് എ എസ് .ചന്ദ്രമോഹനന് അദ്ധ്യക്ഷം വഹിച്ച യോഗത്തില് മരങ്ങാട്ടുപിള്ളി പഞ്ചായത്ത് പ്രസിഡന്റ് ബെല്ജി ഇമ്മാനുവല് ഉത്ഘാടനം നിര്വ്വഹിച്ചു. വെെ.പ്രസിഡന്റ് നിര്മ്മല ദിവാകരന്, വാര്ഡ് മെംബര് ഉഷാരാജു എന്നിവര് ഷീല്ഡും സമ്മാനങ്ങളും വിതരണം ചെയ്തു. കെ ബി .ചന്ദ്രശേഖരന് നായര്, കെ കെ .നാരായണന് , ഷാജി കുര്യാക്കോസ് എന്നിവര് സംസാരിച്ചു. ലെെബ്രറി സെക്രട്ടറി സുധാമണി സ്വാഗതവും ജോ.സെക്രട്ടറി ബി.ജയകൃഷ്ണന് കൃതജ്ഞതയും പറഞ്ഞു.